App Store

**Apple App Store** iPhone, iPod Touch eta iPad gailuentzako zerbitzu bat da, Applek sortua, erabiltzaileei Applek argitaratutako aplikazioak bilatu eta deskargatzeko aukera ematen diena. Aplikazio hauek ordaindu daitezke edo doakoak izan daitezke, kasuaren arabera. Aplikazioak zuzenean iPhonera, iPod Touchera edo iPadera deskarga daitezke izen bereko aplikazio baten bidez.

Europan, Applek dendako diru-sarreren %83 ematen dio zuzenean aplikazioaren saltzaileari eta beste %17 Appleri dagokio. Gainerako eskualde guztietan, saltzaileak diru-sarreren %70 jasotzen du eta Applek %30. 2024an, Estatu Batuetan bakarrik, App Storek 400 mila milioi dolar baino gehiago sortu zituen garatzaileen fakturazioan eta salmentetan.

Lehen iPhoneak ez zuen aurrez instalatutako aplikazioez gain beste aplikaziorik instalatzeko aukerarik ematen. Horregatik, Applek biltegiratze lokala zuten HTML5eko webguneak erabiltzea iradokitzen zuen, aplikazio horiek instalatu ahal izateko.

Hala ere, enpresak iritziz aldatu zuen 2008ko uztailaren 10a baino lehen garapen-kit bat iragarri zuenean, egun horrek App Store-aren inaugurazioa markatu zuen. Hasierako 500 aplikazioak hortik deskargatzen ziren iPhonera transferitzeko; hala ere, denda berriarekin bateragarria zen iPhone eta iPod Toucherako softwarearen 2.0 bertsioa oraindik ez zegoen eskuragarri Apple Software Update-tik deskargatzeko eta horrek aplikazioak instalatu ezin izatea eragin zuen. iPhone OSren 2.0 bertsioa 2008ko uztailaren 11n kaleratu zen. Hemendik aurrera aplikazioak zuzenean gailuetatik deskargatu ahal izan ziren. 2009ko azaroaren 4rako, hirugarrengo 100.000 aplikazio baino gehiago zeuden ofizialki eskuragarri iPhonerako eta iPod Toucherako App Storen. Urte eta hilabete gutxitan, App Store aplikazioak 2 mila milioi deskarga baino gehiago izan zituen.

## iOS SDK 
Steve Jobsek 2007ko urrian iragarri zuen Applek garatzaileentzako software garapen kit bat izango zuela 2008ko otsailean. SDK softwarea 2008ko martxoaren 6an argitaratu zen. SDK-k garatzaileei (Mac OS X 10.5.4 edo goragokoa erabiltzen dutenei) Xcode erabiliz aplikazioak sortzeko aukera ematen die, iPhonean eta iPod Touchean hasieratik funtzionatuko dutenak. Ekitaldiaren ondoren beta bertsio bat kaleratu zen eta urte bereko ekainerako 250.000 deskarga baino gehiago lortu ziren. Azken bertsioa 2008ko uztailean argitaratu zen, iPhone 3Grekin batera. Gertaera hori, hirugarren pertsonentzako banaketa-programa handi batekin batera, iPhone Garatzaileen Programa bihurtu zen geroago eta garatzaileentzako bi banaketa-lerro eskaintzen ditu gaur egun:

* Apple Developer Program
* Apple Enterprise Program

Developer programaren bidez zabaldutako aplikazioak iTunes Store bidez soilik saldu daitezke Mac edo Windowserako, iPhone edo iPod Toucherako App Store bidez. Garatzaileak aplikazioak App Storen argitaratzen badituzte, salmenten diru-sarreren %70 jasotzen dute eta ez dute inolako banaketa-kosturik ordaindu behar; hala ere, 99 dolarreko tasa ordaindu behar da iPhone SDK erabili eta dendara aplikazioak igotzeko.

Bestalde, Enterprise programaren bidez zabaldutako aplikazioak erabilera instituzionalerako soilik dira. Honi esker, korporazio handiek eta gobernu-agentziek aplikazio propioak garatu ditzakete, erabilera publikorako ez direnak. Programa honek iTunes-en “denda txiki” moduko bat sortzen du, erabiltzaile korporatiboentzat bakarrik eskuragarria. Urteko kostua 299 dolarrekoa da.

Aplikazio batek iPhonean funtziona dezan, erregistratuta egon behar du. Hau Applek bakarrik eman dezakeen ziurtagiria da, garatzaileak Developer paketearen edo Enterprise paketearen eta SDKren bidez softwarea sortu ondoren.

## Aplikazioak 
2008ko uztailaren 10ean, Appleko zuzendari exekutiboak, Steve Jobsek, adierazi zuen App Storek hirugarrenen 500 aplikazio zituela iPhone eta iPod Touchentzat eta horietatik 125 doakoak zirela. Aplikazio hauek negozioetarako aplikazioetatik hasi eta jokoak, entretenimendukoak, hezkuntzakoak eta beste asko barne hartzen zituzten. 2008ko uztailaren 11rako, erabiltzaileek App Storeko aplikazioak erosi eta iPhonera edo iPod Touchera transferitu ahal zituzten, iTunesen bidez eskuragarri egon zen PhoneOS 2.0 softwarea eguneratuarekin. Lehen asteburuan 10 milioi aplikazio deskargatu ziren.
thumb|228x228px|Erabiltzaileak App Storen deskarga dezakeela esan nahi du
2009ko urtarrilaren 16an, Applek bere webgunean iragarri zuen 500 milioi aplikazio deskargatu zirela. 2011ko urtarrilaren 22an 10 mila milioi aplikazioa baino gehiago deskargatu ziren. Urtebete pasatxo geroago, 2012ko martxoaren 3an, 25 mila milioi app deskargatu ziren. Honek erakusten du App Storeren hazkundea izugarria izan dela.
Ekosistemaren sendotze eta hazkunde horren barruan, Applek App Store Awards sariak sortu zituen 2011 inguruan. Sari horiekin, konpainiak App Storeko aplikazio eta joko onenak aintzatesten ditu, berrikuntza, diseinua eta erabiltzaileengan duten eragina nabarmenduz. Sari hauek plataformak lortutako heldutasuna eta merkatu digitalean duen garrantzia islatzen dute.

## Aplikazioen sailkapena 
Applek aplikazioak edukiaren arabera sailkatzen ditu eta horietako bakoitzarentzat zein adin-talderentzat den egokia zehazten du. iPhone OS 3.0 softwarea aurkezteko ekitaldiaren arabera, iPhoneak aplikazio desatseginak blokeatzeko aukera emango du haren aukeretan. Hona hemen Appleren sailkapen-kategoriak:

## Erreferentziak 
## Ikus, gainera 
* iTunes Store
* Mac App Store

## Kanpo estekak 
* Apple Storeren webgune ofiziala
* Apple, Inc. gune ofiziala iPhone garatzaileentzat
* App Store iTunes Storen (iTunes beharrezkoa)
* App Store iTunes Previewen (iTunes ez da beharrezkoa)